CELEX: 21998D0205(11)
Language: hr
Date: 1997-10-04 00:00:00
Title: Odluka Zajedničkog odbora EGP-a br. 70/97 od 4. listopada 1997. o izmjeni Priloga XIII. (Promet) Sporazumu o EGP-u

11/Sv. 091
            
            
               HR
            
            
               Službeni list Europske unije
            
            
               44
            
         21998D0205(11)
   
               L 030/42
            
            
               SLUŽBENI LIST EUROPSKE UNIJE
            
            
               04.10.1997.
            
         
      ODLUKA ZAJEDNIČKOG ODBORA EGP-a
   br. 70/97
   od 4. listopada 1997.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog XIII. Sporazumu izmijenjen Odlukom Zajedničkog odbora EGP-a br. 11/97 (1);
   budući da se Uredba Vijeća (EEZ) br. 3577/92 od 7. prosinca 1992. o primjeni načela slobode pružanja usluga u pomorskom prometu unutar država članica (pomorska kabotaža) (2) treba unijeti u Sporazum,
   ODLUČIO JE:
   Članak 1.
   1.   Iza točke 53. (Uredba Vijeća (EEZ) br. 4055/86) Priloga XIII. Sporazumu umeće se sljedeća alineja:
   
               „53.a
            
            
               
                  392 R 3577: Uredba Vijeća (EEZ) br. 3577/92 od 7. prosinca 1992. o primjeni načela slobode pružanja usluga u pomorskom prometu unutar država članica (pomorska kabotaža) (SL L 364, 12.12.1992., str. 7.).
               Odredbe Uredbe se u svrhu Sporazuma tumače sa sljedećim prilagodbama:
               
                           (a)
                        
                        
                           U situacijama iz članka 5.:
                           
                                       —
                                    
                                    
                                       vezano uz države EFTA-e, ‚Komisija’ se mijenja u ‚nadzorno tijelo EFTA-e’,
                                    
                                 
                                       —
                                    
                                    
                                       ako Europska Komisija zaprimi zahtjev neke države članice EZ-a ili nadzornog tijela EFTA-e iz neke države EFTA-e da usvoji sigurnosne mjere, Zajednički odbor EGP-a bez odgađanja mora biti o tome obaviješten i moraju mu se dostaviti sve odnosne informacije.
                                    
                                 Na zahtjev ugovorne stranke savjetovanja se održavaju unutar Zajedničkog odbora EGP-a. Takva se savjetovanja također mogu zatražiti u slučajevima kada Europska komisija ili nadzorno tijelo EFTA-e usvoje mjere na vlastitu inicijativu.
                           Kada Europska komisija ili nadzorno tijelo EFTA-e usvoje odluku, oni o poduzetim mjerama odmah obavješćuju Zajednički odbor EGP-a.
                        
                     
                           (b)
                        
                        
                           Članak 7. zamjenjuje se sljedećim:
                           ‚Osim ako nije drukčije određeno ovim Sporazumom, ugovorne stranke koje je Zajednički odbor EGP-a zapravo zatražio na dan odluke da uključe ovu Uredbu u Sporazum, ne uvode nova ograničenja na slobodu pružanja usluga.’ ”
                        
                     
         Članak 2.
   Tekstovi Uredbe (EEZ) br. 3577/92 na islandskom i norveškom jeziku koji su priloženi odnosnim jezičnim inačicama ove Odluke su vjerodostojni.
   Članak 3.
   Ova Odluka stupa na snagu 5. listopada 1997., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 4. listopada 1997.
      
         
            Za Zajednički odbor EGP-a
         
         
            Predsjednica
         
         E. BULL
         
      
   
   
      (1)  SL L 182, 10.7.1997., str. 41.
   
      (2)  SL L 364, 12.12.1992., str. 7.